CELEX: 32017D0547
Language: hu
Date: 2017-03-21 00:00:00
Title: A Bizottság (EU) 2017/547 végrehajtási határozata (2017. március 21.) a 2002/56/EK tanácsi irányelv szerinti ideiglenes kísérletnek a valódi burgonyavetőmagból előállított vetőburgonya-gumók tekintetében történő megszervezéséről (az értesítés a C(2017) 1736. számú dokumentummal történt) (EGT-vonatkozású szöveg. )

23.3.2017   
            
            
               HU
            
            
               Az Európai Unió Hivatalos Lapja
            
            
               L 78/65
            
         A BIZOTTSÁG (EU) 2017/547 VÉGREHAJTÁSI HATÁROZATA
   (2017. március 21.)
   a 2002/56/EK tanácsi irányelv szerinti ideiglenes kísérletnek a valódi burgonyavetőmagból előállított vetőburgonya-gumók tekintetében történő megszervezéséről
   
      
         (az értesítés a C(2017) 1736. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 19. cikkére,
   mivel:
   
               (1)
            
            
               A burgonyanemesítés terén bekövetkezett új fejlemények azzal kecsegtetnek, hogy jelentősen csökken a fejlesztési programok átfutási ideje, több genetikai variáció válik elérhetővé, és hasznos tulajdonságokat ötvöző új fajták kifejlesztése válik lehetővé.
            
         
               (2)
            
            
               A vetőburgonya termesztésének jelenlegi elfogadott gyakorlata a burgonyagumók több generáción keresztül történő vegetatív szaporításán alapul. Az (1) preambulumbekezdésben említett fejlesztések között azonban a burgonya vetőmagról, úgynevezett „valódi burgonyavetőmagról” való szaporítása is szerepel. A valódi burgonyavetőmagból kiinduló szaporítási gyakorlatok azzal kecsegtetnek, hogy jelentősen lerövidül az ahhoz szükséges idő, hogy elegendő vetőburgonyát állítsanak elő a végfelhasználók számára, ugyanakkor csökken a betegségek felhalmozódásának kockázata.
            
         
               (3)
            
            
               Mivel a valódi burgonyavetőmagból előállított vetőgumók jelenleg nem felelnek meg annak a követelménynek, hogy a 2002/56/EK irányelv 2. cikke b) pontjának i. alpontjában előírt elfogadott gyakorlatnak megfelelően termesszék azokat, információkat kell gyűjteni az ilyen vetőgumók termesztéséről és forgalmazásáról annak feltérképezése érdekében, hogy milyen minőségi előírásokra és ellenőrzésekre van szükség a vetőgumók minőségének és növényegészségügyi állapotának garantálásához, valamint annak meghatározása érdekében, hogy melyik szakaszban vagy milyen feltételek mellett kerülhetnek bele a tanúsítási rendszerbe. Ezért indokolt a valódi burgonyavetőmagból előállított vetőgumók tekintetében megszervezni egy, a 2002/56/EK irányelv szerinti, az illetékes hatóságok felügyelete alatt lebonyolított ideiglenes kísérletet.
            
         
               (4)
            
            
               Az érintett vetőgumók növényegészségügyi állapota, azonossága és minősége attól függ, hogy a termesztési folyamat innovatív kezdeti és közbenső lépései során biztosított-e a valódi burgonyavetőmag minősége, azonossága és növényegészségügyi állapota. Ezért információkat kell gyűjteni és szolgáltatni a valódi burgonyavetőmag és az ilyen vetőmagból termesztett palánták növényegészségügyi állapotáról, azonosságáról és minőségéről annak biztosítása érdekében, hogy a vetőgumók megfeleljenek az elit vetőburgonyára vagy a minősített vetőburgonyára vonatkozó követelményeknek.
            
         
               (5)
            
            
               Kevés ismeret áll rendelkezésre a növényegészségügyi állapotnak, valamint a megfelelő fajtaazonosságnak és fajtatisztaságnak a valódi burgonyavetőmagból előállított vetőgumók termesztése során való fenntartására vonatkozóan. A vonatkozó információkat ezért össze kell gyűjteni és be kell jelenteni. Néhány év elteltével szükség lehet a kísérlet során használt anyag fajtaazonosságára és fajtatisztaságára vonatkozóan összegyűjtött információk felülvizsgálatára a szóban forgó anyag azonosítását és minőségét esetlegesen befolyásoló lehetséges problémák feltárása érdekében.
            
         
               (6)
            
            
               A kísérletben részt vevő tagállamoknak lehetővé kell tenniük a valódi burgonyavetőmagból előállított vetőgumók forgalmazását. Az innovatív termesztési eljárás következtében a termesztőket mentesíteni kell a 2002/56/EK irányelvben előírt bizonyos követelmények alól, különös tekintettel az ilyen, forgalomba hozatal céljából előállított vetőgumók minimális méretére, fajtajellemzőire, a szántóföldön fellelhető generációk legnagyobb számára és a külső hibákra.
            
         
               (7)
            
            
               A 2002/56/EK irányelvben előírt általános feltételeken túlmenően különleges feltételeket is meg kell határozni a kísérlet keretében előállított vetőgumók forgalmazására vonatkozóan. E feltételeknek biztosítaniuk kell a kísérlet értékeléséhez elegendő információ összegyűjtését. Ezért rendelkezni kell a nyilvántartásba vételre, a nyomon követhetőségre, a címkézésre, a teljesítményvizsgálatra és a jelentéstételre vonatkozó szabályokról.
            
         
               (8)
            
            
               Tekintettel az e határozatban előírt intézkedés kísérleti jellegére, a minősített vetőburgonya mennyiségét korlátozni kell.
            
         
               (9)
            
            
               Ahhoz, hogy a tagállamok ellenőrizni tudják, hogy nem lépték-e túl a megengedett legnagyobb mennyiséget, azokat a termesztőket, akiknek szándékában áll a kísérlet keretében vetőgumókat termeszteni vagy palántákat ültetni, kötelezni kell arra, hogy jelentsék be, mekkora mennyiséget szándékoznak termeszteni vagy ültetni.
            
         
               (10)
            
            
               A kísérlet előrehaladásának áttekintése érdekében a részt vevő tagállamoknak minden évben jelentést kell benyújtaniuk a Bizottságnak és a többi tagállamnak a forgalomba hozott mennyiségekről. A kísérlet végén a tagállamoknak zárójelentést kell benyújtaniuk, amely tartalmazza különösen a szántóföldi és a tételellenőrzések eredményeit, valamint a valódi burgonyavetőmagok és az ilyen vetőmagvakból termesztett palánták növényegészségügyi állapotára, azonosságára és minőségére vonatkozó információkat.
            
         
               (11)
            
            
               Annak érdekében, hogy a termesztők és szállítók elegendő mennyiségű vetőgumót termelhessenek és hozhassanak forgalomba a kísérlet keretében, és az illetékes hatóságoknak lehetőségük nyíljon az anyag ellenőrzésére, valamint a zárójelentés elkészítéséhez elegendő és összehasonlítható információ összegyűjtésére, a kísérletnek hét évig kell tartania, ami a 2002/56/EK irányelv 19. cikkében megengedett leghosszabb időtartam.
            
         
               (12)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Tárgy
   (1)   A Bizottság uniós szintű, ideiglenes kísérletet szervez annak értékelésére, hogy a vetőgumók valódi burgonyavetőmagból hajtatott csíranövényekből való termesztése bizonyos feltételek mellett kedvezőbb alternatívát jelenthet-e a vetőburgonyából való termesztéshez képest, és ezért a 2002/56/EK irányelv 2. cikke b) pontjának i. alpontja szerinti, a fajta és a megfelelő növényegészségügyi állapot fenntartására vonatkozóan elfogadottnak tekinthető-e.
   (2)   A kísérlet célja a következők értékelése:
   
               a)
            
            
               az (1) bekezdésben említett vetőgumók termesztése a 2002/56/EK irányelv 2. cikke b) pontjának i. alpontja értelmében vett „elfogadott gyakorlatnak” tekinthető-e, és a valódi burgonyavetőmag az említett irányelv 2. cikke c) pontjának i. alpontja értelmében vett, elit vetőmag előtti generáció vetőmagjának tekinthető-e;
            
         
               b)
            
            
               elfogadhatók-e az (1) bekezdésben említett vetőgumók, ha kisebbek a 2002/56/EK irányelv 10. cikkének (1) bekezdésében meghatározott minimális méretnél;
            
         
               c)
            
            
               elfogadható-e az elit vetőburgonya és a minősített vetőburgonya generációinak a 2002/56/EK irányelv I. mellékletének 7. pontjában meghatározott maximális számától eltérő szám;
            
         
               d)
            
            
               elfogadhatók-e az (1) bekezdésben említett olyan vetőgumók, amelyek külső hibáinak százalékos aránya magasabb, mint a 2002/56/EK irányelv II. mellékletének 3. pontjában meghatározott maximális százalékos arány;
            
         
               e)
            
            
               az (1) bekezdésben említett vetőgumók megfelelő fajtaazonosságot és fajtatisztaságot tartanak-e fenn több vegetatív szaporítási ciklus után is, és az ilyen vetőgumók esetében elfogadható-e attól eltérő felső határt meghatározni, mint az elit vetőburgonyára vonatkozóan a 2002/56/EK irányelv I. melléklete 1. pontjának b) alpontjában, a minősített vetőburgonya tekintetében pedig a 2. pontjának b) alpontjában meghatározott maximális százalékos arányok;
            
         
               f)
            
            
               a vetőmaggal terjedő betegségek érintik-e az (1) bekezdésben említett vetőgumók minőségét, és ha igen, akkor e betegségekkel kapcsolatban egyedi követelményeket kell-e meghatározni;
            
         
               g)
            
            
               szükség van-e a valódi burgonyavetőmag és a valódi burgonyavetőmagból hajtatott palánták nyomonkövethetőségére, azonosságára, minőségére és növényegészségügyi állapotára vonatkozó egyedi követelmények bevezetésére az (1) bekezdésben említett vetőgumók minőségének, azonosságának és növényegészségügyi állapotának biztosítása érdekében; valamint
            
         
               h)
            
            
               az Unióban uralkodó agrár-éghajlati viszonyok között mi a minősített vetőburgonya valódi burgonyavetőmagból való előállításának legmegfelelőbb módja.
            
         2. cikk
   Fogalommeghatározások
   E határozat alkalmazásában:
   a)   „valódi burgonyavetőmag”: az Unióban előállított, botanikai értelemben vett burgonyavetőmag;
   b)   „kísérleti palánták”: az Unióban valódi burgonyavetőmagból hajtatott, más burgonya termesztésére szánt csíranövények;
   c)   „kísérleti vetőgumók”: az Unióban kísérleti palántákból termesztett burgonyagumók;
   d)   „kísérleti anyag”: valódi burgonyavetőmag, kísérleti palánták és kísérleti vetőgumók.
   3. cikk
   A tagállamok részvétele
   (1)   A kísérletben bármely tagállam részt vehet.
   (2)   Az a tagállam, amely úgy dönt, hogy részt vesz a kísérletben (a továbbiakban: részt vevő tagállam), tájékoztatja a Bizottságot és a többi tagállamot a részvételéről.
   (3)   A részt vevő tagállamok bármikor véget vethetnek részvételüknek, amennyiben ennek megfelelően tájékoztatják a Bizottságot és a többi tagállamot.
   4. cikk
   Hatósági tanúsítás és eltérések a 2002/56/EK irányelvtől
   2023. december 31-ig és az 5. cikkben előírt mennyiségi határon belül a részt vevő tagállamok a 2002/56/EK irányelv vonatkozó rendelkezéseivel összhangban hivatalosan „elit vetőburgonyának” vagy „minősített vetőburgonyának” minősíthetik a kísérleti vetőgumókat, amennyiben a vetőgumók megfelelnek e határozat 6. és 7. cikkének, és azokat az e határozat 8. cikkének megfelelően nyilvántartásba vett személyek nemesítették, termesztették vagy állították elő, feltéve, hogy az említett kísérleti vetőgumók olyan fajtához tartoznak, amely megfelel az alábbi feltételek egyikének:
   
               a)
            
            
               szerepel a 2002/53/EK tanácsi irányelv (2) 17. cikke szerinti Mezőgazdasági Növényfajok Közös Fajtajegyzékében;
            
         
               b)
            
            
               a 2002/53/EK irányelv 3. cikke alapján már elfogadták egy másik tagállamban;
            
         
               c)
            
            
               a 2002/53/EK irányelv 3. cikkének megfelelően érvényes kérelmet nyújtottak be az adott fajta elfogadására vonatkozóan.
            
         Az első bekezdés alkalmazásában a kísérleti vetőgumókat a 2002/56/EK irányelv 2. cikke b) pontjának i. alpontjában előírt, a fajta és a megfelelő növényegészségügyi állapot fenntartására vonatkozóan elfogadott gyakorlat szerint és az irányelv 2. cikke c) pontjának i. alpontjában előírt, az elit vetőmag előtti generáció vetőmagjából termesztett gumóknak kell tekinteni.
   A 2002/56/EK irányelv I. melléklete 1. pontjának b) alpontja és 2. pontjának b) alpontja, valamint II. mellékletének 3. pontja nem alkalmazandó.
   A 2002/56/EK irányelv 10. cikke a kísérleti palántákból származó gumókra nem alkalmazandó.
   5. cikk
   Mennyiségi korlát
   A kísérleti vetőgumók 4. cikk szerinti tanúsítását minden egyes részt vevő tagállamban minden évben az érintett részt vevő tagállamban az adott évben előállított vetőburgonya legfeljebb 0,3 %-ára vagy az elültetett vetőburgonya legfeljebb 10 hektárjára kell korlátozni.
   Minden év április 30-ig minden termesztő nyilatkozik a tanúsító hatóságnak annak a területnek a nagyságáról, amelyen az adott évben kísérleti vetőgumókat kíván előállítani.
   6. cikk
   A kísérleti palánták és a valódi burgonyavetőmag minőségére, azonosságára és növényegészségügyi állapotára vonatkozó követelmények
   A kísérleti vetőgumókat olyan kísérleti palántákból kell előállítani, amelyek megfelelnek az I. melléklet A. szakaszában meghatározott követelményeknek, amelyeket beltenyésztett szülői vonalak keresztezéséből származó és az I. melléklet B. szakaszában meghatározott követelményeknek megfelelő valódi burgonyavetőmagból hajtattak.
   7. cikk
   A nemzedékek maximális száma
   A 2002/56/EK irányelv I. melléklete 7. pontjának első és második bekezdésétől eltérve az elit vetőburgonya és a valódi burgonyavetőmagból származó minősített vetőburgonya kombinált generációinak száma legfeljebb négy lehet.
   A kísérleti palántákból származó gumók alkotják az első generációt.
   8. cikk
   A szaporítók, termesztők és a valódi burgonyavetőmagból szaporított burgonyafajták fenntartásáért felelős személyek nyilvántartásba vétele
   (1)   Minden részt vevő tagállam nyilvánosan hozzáférhető, naprakész nyilvántartást vezet a kísérleti anyagot előállító vagy forgalmazó természetes vagy jogi személyekről.
   (2)   Az (1) bekezdésben említett személyek kérelmet nyújtanak be a tanúsító hatósághoz a nyilvántartásba való felvétel céljából. A kérelemnek a következő elemek mindegyikét tartalmaznia kell:
   
               a)
            
            
               nevük, címük és részletes elérhetőségük;
            
         
               b)
            
            
               az érintett fajta megnevezése.
            
         A nyilvántartás minden egyes személyre vonatkozóan tartalmazza az említett elemeket.
   9. cikk
   Címkézés
   Az elit vetőburgonyaként vagy minősített vetőburgonyaként forgalomba hozott kísérleti vetőgumók csomagolásán vagy tárolóedényein a 2002/56/EK irányelvvel összhangban előírt információkon kívül olyan hatósági címkét is el kell helyezni, amelyen a II. melléklet A. szakaszában foglalt jelölés is szerepel.
   A kísérleti palántákat tartalmazó tárolóedényeket olyan, a szállító által dokumentumnak kell kísérnie, amely tartalmazza a II. melléklet B. szakaszában meghatározott információkat.
   A valódi burgonyavetőmag csomagolását el kell látni a szállítónak a II. melléklet C. szakaszában meghatározott információkat tartalmazó címkéjével.
   A hatósági címkét, a kísérleti palánták tárolóedényeit kísérő okmányt és a szállító címkéjét az Unió hivatalos nyelveinek legalább egyikén kell kiállítani.
   10. cikk
   Nyomonkövethetőség
   A részt vevő tagállamok biztosítják a kísérleti anyagok nyomonkövethetőségét.
   A kísérleti anyagot másik szállító részére átadó szállító nyilvántartást vezet, amely alapján a kísérleti anyag minden egyes darabjára vonatkozóan be tudja azonosítani a szállítót, amelynek azt átadta.
   Az a szállító, amelynek a kísérleti anyagot átadták, nyilvántartást vezet, amely alapján a kísérleti anyag minden egyes darabjára vonatkozóan be tudja azonosítani az azt átadó szállítót.
   A szállítók az e cikkben említett nyilvántartást 2024. március 31-ig vezetik.
   11. cikk
   Hatósági ellenőrzések
   A részt vevő tagállamok tanúsító hatóságai hatósági ellenőrzéseket végeznek a kísérleti anyagok előállításával és forgalmazásával kapcsolatban. A 2002/56/EK irányelv 23. cikkének sérelme nélkül az ilyen hatósági ellenőrzések legalább a következőkre terjednek ki:
   
               a)
            
            
               az előállítani kívánt mennyiségekre vonatkozó nyilatkozatok és a forgalomba hozott mennyiségekre vonatkozó értesítések ellenőrzése;
            
         
               b)
            
            
               a valódi burgonyavetőmag analitikai tisztasága, egyéb fajokhoz tartozó vetőmagtartalma és csírázóképessége;
            
         
               c)
            
            
               a termesztő és a kísérleti anyagot forgalmazó személyek megfelelése az e határozatban meghatározott követelményeknek.
            
         Az első bekezdés b) pontjára vonatkozó ellenőrzéseket évente legalább egyszer el kell végezni. Az ellenőrzéseknek ki kell terjedniük az érintett személyek telephelyeinek, valamint a valódi burgonyavetőmag és a kísérleti palánták előállítására használt szántóföldek és üvegházak vizsgálatára.
   12. cikk
   Értesítési és jelentéstételi kötelezettség
   (1)   A szállítók minden év február 28-ig értesítik a részt vevő tagállam illetékes hivatalos szervét az általuk az előző évben forgalmazott kísérleti anyag mennyiségeiről. A részt vevő tagállamok nyilvántartást vezetnek a forgalomba hozott kísérleti anyag mennyiségéről. Ezeket az információkat kérésre a minősítő hatóság rendelkezésére kell bocsátani.
   (2)   Minden részt vevő tagállam minden egyes évre vonatkozóan a következő év március 31-ig éves jelentést nyújt be a Bizottságnak és a többi tagállamnak, amely tartalmazza a III. mellékletben említett információkat, amennyiben ezek az információk rendelkezésre állnak. A jelentésnek mindig tartalmaznia kell információt a forgalomba hozott kísérleti anyag mennyiségeiről és – amennyiben ismert – arról, hogy a kísérleti anyagot melyik tagállamba szánták. A jelentés tartalmazhat bármely egyéb olyan információt is, amelyet a részt vevő tagállam relevánsnak ítél.
   (3)   Minden részt vevő tagállam 2024. március 31-ig benyújtja a Bizottságnak és a többi tagállamnak a III. mellékletben említett információkat tartalmazó zárójelentést. A jelentésnek tartalmaznia kell a kísérlet feltételeinek értékelését, valamint nyilatkozatot arról, hogy érdeklődést mutatnak-e adott esetben egy további kísérlet megszervezése iránt. Ebben a jelentésben a részt vevő tagállamok feltüntethetnek más, a kísérlet szempontjából megítélésük szerint releváns információkat is.
   (4)   Annak a részt vevő tagállamnak, amely 2023. december 31. előtt megszünteti részvételét, a részvétele megszűnését követő év március 31-éig kell benyújtania jelentését.
   13. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2017. március 21-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 193., 2002.7.20., 60. o.
   
   
      (2)  A Tanács 2002. június 13-i 2002/53/EK irányelve a mezőgazdasági növényfajok közös fajtajegyzékéről (HL L 193., 2002.7.20., 1. o.).
   
      I. MELLÉKLET
      
         A 6. CIKKBEN EMLÍTETT KÖVETELMÉNYEK
      
      A. SZAKASZ
      
         A kísérleti palántákra vonatkozó követelmények
      
      
                  1.
               
               
                  A palántáknak gyakorlatilag mentesnek kell lenniük a minőséget befolyásoló károsítóktól és betegségektől, valamint azok jeleitől és tüneteitől, amelyek csökkentik a felhasználhatóságot, különösen pedig a következő károsítóktól: Rhizoctonia solani Kühn, Phytophtera infestans (Mont.) de Bary, Alternaria solani Sorauer, Alternaria alternata (Fr.) Keissl., Verticillium dahlia Kleb., Verticillium albo-atrum Reinke & Berthold, burgonya levélsodró vírusa, Potato virus A, Potato virus M, Potato virus S, Potato virus X és Potato virus Y.
               
            
                  2.
               
               
                  A palántáknak mentesnek kell lenniük a feketerothadás tüneteitől.
               
            
                  3.
               
               
                  A palántáknak kielégítően fajtaazonosnak és fajtatisztának kell lenniük.
               
            
                  4.
               
               
                  A palántáknak gyakorlatilag mentesnek kell lenniük a szaporítóanyag minőségét és felhasználhatóságát befolyásoló hibáktól.
               
            B. SZAKASZ
      
         A valódi burgonyavetőmagra vonatkozó követelmények
      
      
                  1.
               
               
                  A vetőmagnak kielégítően fajtaazonosnak és fajtatisztának kell lennie.
               
            
                  2.
               
               
                  A vetőmag felhasználhatóságát csökkentő betegségek és kártékony biológiai szervezetek szintjének a lehető legalacsonyabbnak kell lennie.
               
            
                  3.
               
               
                  A vetőmag analitikai tisztaságának, az egyéb növényfajok tartozó vetőmagtartalmának és csírázóképességének kielégítőnek kell lennie a kísérleti anyag minőségének és felhasználhatóságának biztosításához.
               
            
   
      II. MELLÉKLET
      
         A 9. CIKKBEN EMLÍTETT CÍMKÉZÉSI KÖVETELMÉNYEK
      
      
                  A.
               
               
                  A 9. cikk első bekezdésében említett jelzés: „valódi burgonyavetőmagból termesztett vetőgumók, az EU-szabályok és -szabványok szerinti ideiglenes kísérlet”.
               
            
                  B.
               
               
                  A 9. cikk második bekezdésében említett információk:
                  
                              1.
                           
                           
                              az „EU-szabályok és -szabványok szerinti ideiglenes kísérlet” jelzés;
                           
                        
                              2.
                           
                           
                              a felelős hivatalos szerv és a tagállam megnevezése vagy rövidítése;
                           
                        
                              3.
                           
                           
                              a szállító nyilvántartásba vételi vagy engedélyszáma;
                           
                        
                              4.
                           
                           
                              a termesztő neve;
                           
                        
                              5.
                           
                           
                              a tétel hivatkozási száma;
                           
                        
                              6.
                           
                           
                              a faj megnevezése legalább a növénytani neve szerint;
                           
                        
                              7.
                           
                           
                              a fajta;
                           
                        
                              8.
                           
                           
                              a mennyiség (a csíranövények száma);
                           
                        
                              9.
                           
                           
                              a termesztés szerinti tagállam;
                           
                        
                              10.
                           
                           
                              a „valódi burgonyavetőmagból hajtatott palánták” jelzés;
                           
                        
                              11.
                           
                           
                              a kezelés (adott esetben).
                           
                        
            
                  C.
               
               
                  A 9. cikk harmadik bekezdésében említett információk:
                  
                              1.
                           
                           
                              az „EU-szabályok és -szabványok szerinti ideiglenes kísérlet” jelzés;
                           
                        
                              2.
                           
                           
                              a felelős hivatalos szerv és a tagállam megnevezése vagy rövidítése;
                           
                        
                              3.
                           
                           
                              a címke felerősítéséért felelős szállító neve és címe vagy nyilvántartási kódja a nyilvánosan hozzáférhető nyilvántartásból;
                           
                        
                              4.
                           
                           
                              a tétel hivatkozási száma;
                           
                        
                              5.
                           
                           
                              a faj megnevezése legalább a növénytani neve szerint;
                           
                        
                              6.
                           
                           
                              a fajta;
                           
                        
                              7.
                           
                           
                              a termesztés szerinti tagállam;
                           
                        
                              8.
                           
                           
                              a „valódi burgonyavetőmag” jelzés;
                           
                        
                              9.
                           
                           
                              a vetőmagok bejelentett nettó vagy bruttó tömege vagy bejelentett száma;
                           
                        
                              10.
                           
                           
                              a tömeg feltüntetése esetén és amennyiben granulált rovarirtó szer, drazsírozó anyag vagy egyéb szilárd adalékanyag használatára került sor, az adalékanyag jellege, valamint a tiszta vetőmag tömegének a teljes tömeghez viszonyított hozzávetőleges aránya.
                           
                        
            
   
      III. MELLÉKLET
      
         A 12. CIKKBEN EMLÍTETT JELENTÉSBEN FELTÜNTETENDŐ INFORMÁCIÓK
      
      
                  1.
               
               
                  A 8. cikk (1) bekezdése szerint nyilvántartásba vett személyek száma;
               
            
                  2.
               
               
                  a forgalomba hozott valódi burgonyavetőmag, kísérleti palánták és kísérleti vetőgumók mennyiségei és – adott esetben – a tagállam, amelybe a burgonyavetőmagot, kísérleti palántákat vagy kísérleti vetőgumókat szánták;
               
            
                  3.
               
               
                  a valódi burgonyavetőmag analitikai tisztaság, egyéb fajokhoz tartozó vetőmagtartalom és csírázóképesség tekintetében végzett vizsgálatának eredményei, valamint az alkalmazott analitikai módszerek és tűrések;
               
            
                  4.
               
               
                  a valódi burgonyavetőmag esetében alkalmazandó megfelelő tétel- és mintaméret meghatározásához szükséges információk, beleértve a vetőmag mintavételi módszereinek leírását és az alkalmazott tűréseket;
               
            
                  5.
               
               
                  a kísérleti palánták fajtaazonosság és fajtatisztaság tekintetében végzett vizsgálatának eredményei, valamint az alkalmazott módszerek és tűrések;
               
            
                  6.
               
               
                  a gumók és torzult gumók fajtaazonosság és fajtatisztaság tekintetében végzett vizsgálatának eredményei;
               
            
                  7.
               
               
                  a nemzeti összehasonlító vizsgálatok eredményei;
               
            
                  8.
               
               
                  a valódi burgonyavetőmagból származó vetőburgonya növényegészségügyi állapotának és minőségének felhasználók általi értékelése;
               
            
                  9.
               
               
                  költség-haszon elemzés, amely lehetővé teszi annak megállapítását, hogy a valódi burgonyavetőmagból előállított vetőgumók termesztése kedvezőbb alternatívát jelent-e a vetőburgonya termesztéséhez képest.